דינה דיין

דינה דיין (נולדה ב-5 באוגוסט 1971, י"ד באב ה'תשל"א) היא פעילה חברתית ישראלית, ממייסדות תנועת הפריפריות, חברת מפלגת העבודה.

== ביוגרפיה ==
נולדה בירושלים ליצחק ויעל ועקנין (לימים קרן). בגיל 8 (1979) עברה עם משפחתה למצפה רמון, למדה בתיכון המקומי "משגב", שירתה בחיל האוויר בבסיס עובדה. בעלת תואר שני מהמחלקה ללימודי מזרח תיכון באוניברסיטת בן-גוריון בנגב שם כתבה את התזה שלה בהנחיית פרופסור חגי רם.
== פעילותה הפוליטית והחברתית ==
לאחר הבחירות לכנסת העשרים ועל רקע קולות ציבוריים שטענו כי אנשי הפריפריה מצביעים לליכוד שלא דואג לאינטרסים שלהם הקימה ביחד עם אבי דבוש ממרצ, אלישיב רייכנר מהבית היהודי ואחרים את "תנועת הפריפריות". התנועה הוקמה כדי לייצר סולידריות חברתית בין הקבוצות והמגזרים השונים החיים בפריפריה וכדי לצמצם פערים בין הפריפריה הגאוגרפית והחברתית למרכז. התנועה פעלה במטרה לקדם ביחד את האינטרסים של תושבי הפריפריה: קידום, חינוך ובריאות.

בשנת 2016 צעדה דיין לצד תנועת הפריפריות וויקי קנפו מקיסריה לירושלים כדי להגדיל את קצבאות הנכים, בצעדה שגיבשה את דרישות הנכים והובילה לאחר מאבק לעליה משמעותית בקצבאות.

בשנת 2017 התמודדה על ראשות מפלגת העבודה מול יצחק הרצוג, עמיר פרץ, אראל מרגלית ואחרים. במסגרת הקמפיין עבדה עם צוריאל שרון ופרסמה סרטון שהפך לסרטון ויראלי והציג את אתגרי עניי ישראל ותושבי הפריפריה. בימי ההתמודדות האחרונים הסירה את מועמדותה והעבירה את תמיכתה להרצוג.

החל משנת 2017 פעילה דיין במספר נושאים חברתיים ופוליטיים וביניהם:
* צדק חלוקתי – לחץ ציבורי לשינוי גבולות מוניציפליים בין עיירות הפיתוח והמועצות האזוריות.
* תקצוב דיפרנציאלי – תקצוב שונה בתחומי הרווחה, הבריאות והחינוך שיאפשר למועצות חלשות לצרוך שירותים למרות שיטת המאצ'ינג בתקצובים ממשלתיים.
* גיוס נוער מהפריפריה ליחידות הסייבר – הגדלת מספר החיילים שמתגייסים ליחידות הסייבר השונות ומגיעים מהפריפריה הגאוגרפית והחברתית.

בשנת 2021 מונתה לרכז את הפורום למאבק בעוני.

באוגוסט 2021 טענה בתוכניות המילה האחרונה, הפטריוטים וברדיו קול ברמה, וכן בסדרת ציוצים בחשבון הטוויטר שלה שקיבלו הד נרחב ובאמצעות קידום האשטאג ייעודי, כי תושבי הגרעין התורני בעיר לוד, "המתנחלים בלוד", ובעיר מצפה רמון, מקבלים ממדינת ישראל שלא כהוגן דירות השייכות לדיור הציבורי.<ref>[https://twitter.com/dinadayan/status/1429859731586301954 ציוץ ותגובות של דינה דיין ברשת החברתית טוויטר], 23 באוגוסט 2021.</ref> בעקבות זאת טענו מספר מחברי הגרעין כי אין אמת בטענה.<ref>; ; </ref> יצחק לקס, שכיהן בין השנים 2014–2017 כיו"ר מועצת המנהלים של חברת עמידר, כתב כי "אף דירה של הדיור הציבורי במצפה רמון, ובכלל, אינה בידי אף גרעין תורני".<ref>[https://twitter.com/laxizhak/status/1430998321943007233 ציוץ של יצחק לקס ברשת החברתית טוויטר], 26 באוגוסט 2021; </ref>

לקראת הבחירות לכנסת ה-25, התמודדה בבחירות המקדימות של מפלגת העבודה. דיין קיבלה 1787 קולות והגיעה למקום ה-22 בבחירות. עם זאת, בשל שיטת השריון המגדרי בבניית הרשימה לכנסת, היא שובצה במקום ה-20 ברשימת המפלגה לכנסת.

בספטמבר 2022 הנהיגה ביחד עם אבי דבוש ומנהיגים נוספים את צעדת השוויון השנייה<ref></ref> לקחו חלק בצעדה אלפים רבים בקריאה לשוויון בחברה הישראלית, בחינוך, רווחה, תעסוקה, תחבורה. במסגרת הצעדה נוסח מסמך דרישות מרכז לפתרונות בתחומים השונים שיכולים להיות מיושמים על ידי ממשלת ישראל מיידית<ref></ref>.

== פעילות תקשורתית ==

דיין מפרסמת טורים באופן קבוע בישראל היום, גלובס ופלטפורמות נוספות. שימשה חברת פאנל בתוכנית הפטריוטים בערוץ 20.

== חיים אישיים ==

דיין נשואה לעירא דיין, אמן ישראלי, ולהם שלושה ילדים. מקיימת אורח חיים דתי.

== קישורים חיצוניים ==

* [https://www.talschneider.com/mitzpe-ramon-2017/ טעיתי כשפרשתי 24 שעות לפני סוף הקמפיין] הבלוג של טל שניידר 2017
* 
* [https://www.globes.co.il/news/home.aspx?fid=11939 דינה דיין] בגלובס
* 
*[https://www.facebook.com/MeetThePressIL/videos/הכירו-את-דינה-דיין-פמינסטית-חרדית-ופעילה-חברתית-ממצפה-רמון-האישה-היחידה-שמתמודדת/1698531833494504/ דינה דיין בפגוש את העיתונות ]
* [https://ro-ro.facebook.com/hazinor/videos/המועמדת-לראשות-מפלגת-העבודה-דינה-דיין-כל-כך-לא-נספרת-שהיא-אפילו-לא-הוזמנה-לעימות/10155494117999662/ דינה דיין- אני הפחדים שלכם ]
* [https://www.20il.co.il/דינה-דיין-על-חשבון-הנפש-של-השמאל/ דינה דיין חשבון הנפש של השמאל - ערוץ 20 - 2021]
* 
* 
* [https://www.youtube.com/watch?v=SWkgqhLl9KU כנס ספיר - על עתידה של פוליטיקה אחרת ]
* [https://13news.co.il/item/news/politics/ntr-1250425/ צ'ה גווארה עם שביס]- חדשות 13
* 
* [https://www.youtube.com/watch?v=7iDkcCCMmrg שאלה תשובה - דינה דיין ואמילי מואטי - כאן 11]
* [https://www.israelhayom.co.il/opinions/article/11716804 מפלגת העבודה - מרב הניתוק- 19 ביוני 2022- ישראל היום]

==הערות שוליים==

קטגוריה:פעילות חברתיות ישראליות
קטגוריה:מצפה רמון: אישים
קטגוריה:בוגרי אוניברסיטת בן-גוריון בנגב
קטגוריה:בוגרות אוניברסיטת בן-גוריון בנגב
קטגוריה:פעילים חברתיים ישראלים
קטגוריה:פעילי מפלגת העבודה
קטגוריה:פעילות מפלגת העבודה
קטגוריה:חרדיות ישראליות
קטגוריה:בעלות טור ישראליות
קטגוריה:בעלי טור ישראלים
קטגוריה:ישראליות שנולדו ב-1971
קטגוריה:ישראלים שנולדו ב-1971